《山光悦鸟性》
宋代·林希逸

细大皆天性，逍遥宇宙间。山光非为鸟，鸟悦自因山。

晓日浮青嶂，春云影翠鬟。物情如有识，乐意自相关。

疏密阴俱好，飞鸣态自閒。夕阳归翅急，应是倦知还。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。